Document ID: 31982D0211

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 17ης Μαρτίου 1982
περί διαπιστώσεως ότι η εισαγωγή του «Jodon EA immersion type X-Y micropositionable photographic plate holder, model MPH-45W, with beam splitter attenuator, model UBA- 200 and parabolic mirrors» δεν δύναται να πραγματοποιηθεί ατελώς ως προς τους δασμούς του Κοινού Δασμολογίου
(82/211/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 1798/75 του Συμβουλίου της 10ης Ιουλίου 1975 περί της ατελούς, ως προς τους δασμούς του Κοινού Δασμολογίου, εισαγωγής αντικειμένων εκπαιδευτικού, επιστημονικού ή μορφωτικού χαρακτήρα (1), όπως τροποποιήθηκε από τον κανονισμό (ΕΟΚ) αριθ. 1027/79 (2),
τον κανονισμό (ΕΟΚ) αριθ. 2784/79 της Επιτροπής της 12ης Δεκεμβρίου 1979 περί καθορισμού των διατάξεων εφαρμογής του κανονισμού (ΕΟΚ) αριθ. 1798/75 (3), και ιδίως το άρθρο 7,
Εκτιμώντας:
ότι η κυβέρνηση του Ηνωμένου Βασιλείου, με επιστολή της της 10ης Σεπτεμβρίου 1981, ζήτησε από την Επιτροπή να κινήσει τη διαδικασία που προβλέπεται στο άρθρο 7 του κανονισμού (ΕΟΚ) αριθ. 2784/79, για να καθορισθεί αν το «Jodon EA immersion type X-Y micropositionable photographic plate holder, model MPH-45W, with beam splitter attenuator, model UBA-200 and parabolic mirrors», που προορίζεται να χρησιμοποιηθεί για τη διδασκαλία εργαστηριακών εφαρμογών της ολογραφίας και σχετικών μεθόδων, που βασίζονται στο λέιζερ, όπως επίσης και για δραστηριότητες γενικών ερευνών σ' αυτά τα πεδία, πρέπει να θεωρηθεί ή όχι ως επιστημονική συσκευή καί, σε περίπτωση καταφατικής απαντήσεως, αν συσκευές με ισοδύναμη επιστημονική αξία κατασκευάζονται επί του παρόντος στην Κοινότητα·
ότι, σύμφωνα με τις διατάξεις του άρθρου 7 παράγραφος 5 του κανονισμού (ΕΟΚ) αριθ. 2784/79, ομάδα εμπειρογνωμόνων αποτελούμενη από εκπροσώπους όλων των Κρατών μελών συνήλθε στις 5 Φεβρουαρίου 1982 στο πλαίσιο της Επιτροπής Δασμολογικών Ατελειών προς το σκοπό της εξετάσεως της προκειμένης περιπτώσεως ·
ότι από την εξέταση αυτή συνάγεται ότι το «Jodon EA immersion type X-Y micropositionable photographic plate holder, model MPH-45W, with beam splitter attenuator, model UBA-200 and parabolic mirrors», δεν μπορεί να χαρακτηρισθεί ως όργανο ή συσκευή κατά την έννοια του άρθρου 3 παράγραφος 1 του κανονισμού (ΕΟΚ) αριθ. 1798/75 που προαναφέρεται, αλλά ότι πρόκειται στην πραγματικότητα για τρία εξαρτήματα ενός ολογραφικού συστήματος· ότι αυτά πρέπει λοιπόν να θεωρηθούν ως « ειδικά εξαρτήματα» κατά την έννοια του άρθρου 3 παράγραφος 2 υπό α του ίδιου κανονισμού· ότι, στο εξής, η δυνατότητα να δοθεί ατέλεια σ' αυτά τα ειδικά εξαρτήματα πρέπει να εκτιμηθεί σύμφωνα με τις διατάξεις του εν λόγω άρθρου 3 παράγραφος 2 υπό α ·
ότι τα υπό εξέταση ειδικά εξαρτήματα δεν είναι προσαρμοσμένα σε ένα επιστημονικό όργανο που εισάγεται ατελώς ή που πρόκειται να τύχει ατελείας· ότι, κατά συνέπεια, οι προϋποθέσιες για την παραχώρηση ατελείας δεν πληρούνται,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η εισαγωγή του «Jodon EA immersion type X-Y micropositionable photographic plate holder, model MPH-45W, with beam splitter attenuator, model UBA-200 and parabolic mirrors», που αποτελεί το αντικείμενο της αιτήσεως, της 10ης Σεπτεμβρίου 1981, της κυβερνήσεως του Ηνωμένου Βασιλείου, δεν δύναται να πραγματοποιηθεί ατελώς ως προς τους δασμούς του Κοινού Δασμολογίου.
Άρθρο 2
Η παρούσα απόφαση απευθύνεται στα Κράτη μέλη.
Έγινε στις Βρυξέλλες, στις 17 Μαρτίου 1982.

Labels: 3
16
1